**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

**privind încadrarea drumului judetean DJ 105L Florești(DN 1)-Mănăstirea Tăuți, km 0+000 - km 3+184,** **înscris în Cartea funciară nr. 81048 a Comunei Florești, Judeţul Cluj, cu nr. cadastral 81048,** **din categoria funcțională a drumurilor de interes județean în categoria funcțională a drumurilor de interes local**

 Consiliul Judeţean Cluj întrunit în şedinţă ordinară;

Având în vedere Referatul de aprobare nr. 31325/15.09.2020 la Proiectul de hotărâre înregistrat cu nr. 178 din 18.09.2020 privind încadrarea drumului judetean DJ 105L Florești(DN 1)-Mănăstirea Tăuți, km 0+000 - km 3+184, înscris în Cartea funciară nr. 81048 a Comunei Florești, Judeţul Cluj, cu nr. cadastral 81048, din categoria funcțională a drumurilor de interes județean în categoria funcțională a drumurilor de interes local**,** propus de Preşedintele Consiliului Judeţean Cluj, domnul Alin Tişe, însoţit de Raportul compartimentului de resort din cadrul aparatului de specialitate al Consiliului Judeţean Cluj cu nr. 31327/15.09.2020 și Avizul cu nr. 31325 din 23.09.2020 adoptat de Comisia de specialitate nr. 4;

 Ținând cont de Hotărârea Consiliului Local al Comunei Florești nr. 27 din 5 martie 2020 privind trecerea drumului județean DJ 105L, de pe raza Comunei Florești, din domeniul public al județului Cluj și administrarea Consiliului Județean Cluj în domeniul public al Comunei Florești și administrarea Consiliului Local Florești și declararea acestuia ca bun de interes local;

Luând în considerare prevederile:

* art. 2, ale art. 3 alin. (2), ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 141 - 155, ale art. 221 și ale art. 226 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 143/2016;

În conformitate cu prevederile:

* art. 173 alin. (1) lit. b) și alin. (3) lit. d) și ale art. 286 alin. (4) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 1, ale art. 7- 8, ale art. 12-13 din Ordonanța Guvernului nr. 43/1997 privind regimul drumurilor, aprobată prin Legea nr. 82/1998, republicată, cu modificările şi completările ulterioare;
* Anexei nr. 2 ”Rețeaua de drumuri județene din Județul Cluj” la Hotărârea Guvernului nr. 540/2000 privind aprobarea încadrării în categorii funcționale a drumurilor publice și a drumurilor de utilitate privată deschise circulației publice, cu modificările și completările ulterioare;
* Anexei nr. 1 la Hotărârea Guvernului nr. 969/2002 privind atestarea domeniului public al Județului Cluj, precum și al municipiilor, orașelor și comunelor din Județul Cluj, cu modificările și completările ulterioare;
* Anexei nr. 1 la Hotărârea Consiliului Județean Cluj nr. 143/2008 privind însușirea Inventarului bunurilor care alcătuiesc domeniului public al Județului Cluj, cu modificările și completările ulterioare;

Fiind îndeplinite prevederile cuprinse la art. 182 alin. (2 ) și (4) coroborate cu art. 136 și art. 139 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** **(1)** Se aprobă încadrarea drumului județean DJ 105L Florești (DN 1)-Mănăstirea Tăuți, km 0+000 și km 3+184, înscris în Cartea funciară nr. 81048 a Comunei Florești, Judeţul Cluj, cu nr. cadastral 81048, din categoria funcțională a drumurilor de interes județean în categoria funcțională a drumurilor de interes local.

**(2)** Datele de identificare ale drumului precizat la alineatul (1) sunt cuprinse în **anexa** care face parte integrantă din prezenta hotărâre.

**Art. 2.** Predarea-preluarea drumului județean precizat la articolul (1) se face pe baza unui protocol încheiat între unitățile administrativ-teritoriale Județul Cluj, pe de o parte, și Comuna Floresti, pe de altă parte, în termen de maxim 60 de zile de la data comunicării prezentei hotărâri.

**Art. 3.** Anexa nr. 1 laHotărârea Consiliului Județean Cluj nr. 143/2008 privind însușirea Inventarului bunurilor care alcătuiesc domeniului public al Județului Cluj, cu modificările și completările ulterioare, se modifică corespunzător în sensul abrogării poziției nr. 145.

**Art. 4.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Direcția Generală Buget-Finanțe, Resurse Umane și Direcția de Administrare a Domeniului Public și Privat al Județului Cluj,

**Art. 5.** Prezenta hotărâre se comunică prin intermediul secretarului județului, în termenul prevăzut de lege, Direcției Generale Buget-Finanțe, Resurse Umane; Direcției de Administrare a Domeniului Public și Privat al Județului Cluj; UAT Comuna Florești, precum și Prefectului Județului Cluj și se aduce la cunoștință publică prin afișare la sediul Consiliului Județean Cluj și postare pe pagina de internet "www.cjcluj.ro".

  **Contrasemnează:**

 **PREŞEDINTE, SECRETAR GENERAL AL JUDEŢULUI,**

 **Alin Tişe Simona Gaci**

**Nr. 181 din 30 septembrie 2020**

*Prezenta hotărâre a fost adoptată cu 26 de voturi “pentru”, fiind astfel respectate prevederile legale privind majoritatea de voturi necesară.*